
Nõusoleku  andmine  õnnemängude 

mängukoha  korraldamiseks 

1.  Asjaolud ja menetluse käik

11.01.2018.a. esitas Grand Prix Casaino OÜ (Äriregistris  registrikood  14381566, Marta tn 3, 11312 Tallinn) Narva Linnavalitsusele  taotluse nõusoleku saamiseks  õnnemängude  mängukoha  tegevuse ülevõtmiseks alates 01.04.2018.a, sama kehtivusajaga  nagu IMG Kasiinod OÜ-le  väljastatud nõusolek, kuni 21.02.33.a, Narva linnas aadressil Tallinna mnt 13a.
 Grand Prix Casino OÜ-le (Äriregistris  registrikood  14381566) hasartmängu  tegevusluba registreerimisnumbriga HKT000038 väljastatud 08.12.2017.a. 
IMG Kasiinod OÜ-le on Narva Linnavalitsuse 19.09.2012.a. korraldusega nr 855-k väljastanud nõusoleku õnnemängude  mängukoha  tegevuse avamiseks Narvas linnas, aadressil Tallinna mnt13a.
Õnnemängude  mängukoht asub  ärihoones  Tallinna mnt 13a ning vastab täielikult  hasartmänguseaduse §37 kõikidele esitatud nõuetele.

Tallinna mnt 13a õnnemängude  mängukoha lahtiolekuajad on iga päev ööpäevaringselt.
Õnnemängude  mängukohas on keelatud alla 21-aastasel isikul viibida. 
Taotleja esitas kõik nõusoleku andmiseks vajalikud andmed ja dokumendid kooskõlas Hasartmänguseaduse § 27 lg. 2. 

Vastavalt Hasartmänguseaduse  § 27, lõikele 1 linnavalitsus otsustab kirjaliku nõusoleku andmist õnnemängu, toto või osavusmängu mängukoha avamiseks konkreetsel aadressil. Nõusolek võib olla antud kuni 20 aastaks.

Taotluses esitatud andmetest ja taotlusele lisatud dokumentidest ei esine nõusoleku andmisest keeldumise aluseid, mis on sätestatud Hasartmänguseaduse § 27 lg. 4.

2.  Õiguslikud alused

Lähtudes Hasartmänguseaduse § 27, lõigete 1, 2 ja 4 sätetest on Narva Linnavalitsusel kaalutlusõigus otsustada nõusoleku andmist õnnemängu, toto või osavusmängu mängukoha avamiseks ja puuduvad asjaolud, mis võimaldavad keelduda  nõusoleku andmisest. 

3.  Otsus

3.1. Anda  Grand Prix Casino OÜ- le ( Äriregistris  registrikood  14381566, Marta tn 3, 11312, Tallinn) nõusolek  õnnemängude  mängukoha tegevuse  korraldamiseks Narvas aadressil Tallinna mnt 13a alates 01.04.2018.a.  kuni 21.02.33a.
4.    Rakendussätted

4.1.  Narva Linna Arenduse ja Ökonoomika Ametil teha korraldus teatavaks Grand Prix Casino OÜ-le.

4.2. Korraldus jõustab seadusega sätestatud korras.

4.3. Korraldust võib vaidlustada Tartu Halduskohtu Jõhvi kohtumajas 30 päeva jooksul arvates Narva Linnavalitsuse poolt korralduse teatavakstegemisest. 

